Forren ut med skade - usikker mot Danmark
- En klassisk overtråkk, sier Forren til VG Nett, og forteller at han tråkket feil da han skulle blokkere et skudd og at han håper å være tilbake om et par dager. - Det kjennes ikke alvorlig ut, sier 23-åringen. Molde-spilleren sier han er usikker på om han rekker kampen mot Danmark søndag. Han ble satt opp som som stopper sammen med sin ferske lagkamerat Even Hovland da skaden oppsto. Inn i det som kan være den bakre fireren kom Tore Reginiussen.I denne sekvensen utgjorde Vegar Eggen Hedenstad og Lars-Christopher Vilsvik backparet. I spillsekvensen til slutt sto Rune A. Jarstein i mål, Espen Ruud og Vilsvik spilte på henholdsvis høyre og venstre back med Hovland og Reginiussen i midten. Midtbanen, fra høyre, besto av Tarik Elyounoussi, Markus Henriksen, Ruben Yttergård Jenssen, Simen Brenne og Alexander Søderlund med Thomas Sørum på topp. Haugesund-spilleren Søderlund scoret det eneste målet under spillsekvensen. - Det betyr ikke at disse 11 starter, men vi kommer til å spille 4-5-1 mot Danmark, sier Drillo.Keepertrener Frode Grodås steppet inn som stopper på det andre laget i Forrens fravær. Han endte opp som dagens andre mann med ispose på ankelen etter treningen¿ I varmen, rundt 30 grader, var oppmann Per Svendsen den mest aktive på sidelinjen da han konstant måtte fylle på drikke. Landslaget trente på Rajamangala National Stadium fredag ettermiddag - en enorm arena som ser noe sliten ut fra utsiden, men som gir et bedre inntrykk sett fra gressmatta med sine rundt 65.000 gule og røde seter. Garderobefasilitetene førte til at troppen tok dusjen på hotellet fredag. Landslagssjef Egil Olsen sa til VG Nett torsdag ettermiddag at samtlige 22 spillere som er med til Thailand vil få spilletid under de tre kampene. Det betyr at 14 spillere vil få sine første minutter med flagget på brystet i King's Cup. Se kampprogram og den norske troppen under bildet! Norges kamper under Thailand-oppholdet: Danmark - Norge, søndag 15. januar klokken 10.10. Thailand - Norge, onsdag 18.januar klokken 13.00. Sør-Koreas OL-landslag - Norge, lørdag 21. januar 10.30. Alle kampene spilles på Rajamangala National Stadium i Bangkok og sendes direkte på TV 2. Norges tropp: Rune Almenning Jarstein, Viking Espen Bugge Pettersen, Molde Mostafa Abdellaoue, Vålerenga Jo Inge Berget, Molde Valon Berisha, Viking Simen Brenne, Odd Grenland Thomas Drage, Tromsø Magnus Wolff Eikrem, Molde Tarik Elyounoussi, Fredrikstad Vegard Forren, Molde Steffen Hagen, Odd Grenland Vegar Eggen Hedenstad, Stabæk Markus Henriksen, Rosenborg Even Hovland, Molde Ruben Yttergård Jenssen, Tromsø Magnus Lekven, Odd Grenland Tore Reginiussen, Odense Espen Ruud, Odense Harmeet Singh, Vålerenga Alexander Søderlund, Haugesund Thomas Sørum, Helsingborg Lars-Christopher Vilsvik, Strømsgodset
Vegard Forren (23) ble drillet i den bakre fireren i rundt tre minutter før han hinket av banen med en ispose rundt ankelen.